கேள்வி: பெ. சுந்தரம் பிள்ளை - வாழ்க்கைக் குறிப்பு என்பது என்ன?
பதில்: சுந்தரனார், 1855-ஆம் ஆண்டு, கேரளம் ஆலப்புழா நகரில் பெருமாள் பிள்ளை, மாடத்தி அம்மாளுக்கு இணையருக்கு மகனாகப் பிறந்தார். இளமையிலேயே தேவாரம் திருவாசகம்யும் சமயம் வழிபாட்டு நூல்களையும் கற்றார். இவருக்குத் தமிழாசிரியராக விளங்கியவர் நாகப்பட்டினம் நாராயணசாமி. இவரிடமே மறைமலை அடிகள் தமிழ் படித்தார் என்பது குறிப்பிடத்தக்கது. 1876-ஆம் ஆண்டு இளங்கலை பட்டம் பெற்றார். அடுத்த ஆண்டில் சிவகாமி அம்மாள் என்பவரைத் திருமணம் புரிந்தார்.
கேள்வி: பெ. சுந்தரம் பிள்ளை - ஆசிரியப் பணி பற்றி விளக்கவும்.
பதில்: சுந்தரனார், 1877-ஆம் ஆண்டு, தனது ஆசிரியப் பணியைத் தொடங்கினார். திருநெல்வேலி ஆங்கிலத் தமிழ்க் கல்விச்சாலையின் தலைவராக இரண்டாண்டுகள் பணியாற்றி, அக்கல்விச்சாலையே பின்னர் இந்துக் கல்லூரியாக உயர்வதற்கு உறுதுணையாக இருந்தார். பின்னர், திருவனந்தபுரம் அரசர் கல்லூரியில் தத்துவம் ஆசிரியராகச் சேர்ந்தார். 1880-இல் முதுகலை பட்டம் பெற்றார். அக்கல்லூரியில் தத்துவத்துறைப் பேராசிரியராக இருந்த முனைவர் ஹார்வித்தி தொடர்பு இவருக்குக் கிடைத்தது. மூன்றாண்டுகள் ஆசிரியராகப் பணியாற்றிய பின்பு திருவனந்தபுரம் அரசர் அரண்மனை வருவாய்த் துறையின் தனி அலுவலராக (Commissioner of Separate Revenue) நியமிக்கப்பட்டார். 1885-இல் டாக்டர் ஹார்வித் பேராசிரியர் பணியிலிருந்து ஓய்வு பெற்றபோது சுந்தரனாரைத் தம் பதவிக்குப் பரிந்துரைத்தார். இதனை ஏற்று மீண்டும் திருவனந்தபுரம் அரசர் கல்லூரியில் தத்துவத்துறையின் தலைமைப் பேராசிரியரானார். அப்பணியை இறுதிவரையில் திறம்படத் தாங்கினார். 1878-இல் தாயாரையும், 1886-இல் தந்தையையும் இழந்தார். இவருடைய மகன் நடராசன் பின்னாளில் கேரள அரசில் அமைச்சராகவும் இருந்தார்.
கேள்வி: பெ. சுந்தரம் பிள்ளை - சமயப்பணி பற்றி தகவல் சொல்.
பதில்: சுந்தரனார், திருவனந்தபுரத்தில் சைவப்பிரகாச சபையினைத் தோற்றுவித்து சமயத் தொண்டாற்றி வந்தார். இவருக்கு F.M.U., F.R.H, S.M.R.A.S, ராவ்பகதூர் போன்ற பல பட்டங்கள் கிடைத்தன.
கேள்வி: பெ. சுந்தரம் பிள்ளை - தமிழ்த்தாய் வாழ்த்துப் பாடல் பற்றி தகவல் சொல்.
பதில்: மனோன்மணீயத்தில் இடம்பெற்ற தமிழ்த் தாய் வணக்கப் பாடலான ''நீராருங் கடலுடுத்த நிலமடந்தைக் கெழிலொழுகும்'' என்ற பாடல் தமிழ் நாடு அரசினரால் தமிழ்த்தாய் வாழ்த்து பாடலாக சூன் 1970-இல் அறிவிக்கப்பட்டது. முழுமையான தமிழ் தாய் வாழ்த்து
கேள்வி: பெ. சுந்தரம் பிள்ளை - வெளியிட்ட நூற்கள் பற்றி விளக்கவும்.
பதில்: * ''நூற்றொகை விளக்கம்'' (1888) * ''மனோன்மணீயம்'' (5 அங்கம் 20 களம் .நாடக நூல், 1891) * ''திருவிதாங்கூர் பண்டை மன்னர் கால ஆராய்ச்சி'' (Early Sovereigns of Travancore, 1894) * திருஞானசம்பந்தர் கால ஆராய்ச்சி. (ஆராய்ச்சி நூல் 1894.)